Rommitoti

Rommitoti on drinkki, joka muodostuu rommista ja kuumasta vedestä tai teestä. 

Kuuman rommitotin alkuperänä pidetään purjelaiva-ajan merimieselämää. Purjealuksilla oli tapana jakaa miehistölle viina-annoksia. 1650-luvulla brittiläinen William Penn saapui Barbadokselle valloittakseen Jamaikan. Miehistölle ei löytynyt tavanomaisia juomia (olut ja viini), joten hänen täytyi ottaa rommia miehistön juomaksi. Rommin käyttö yleistyi ja siitä tuli virallinen osa laivaston muonitusta 1730-luvulla. Aluksi rommi jaettiin miehistölle laimentamattomana. Vuonna 1740 amiraali Edward Vernon, liikanimeltään Old Grog, määräsi päivittäisen rommiannoksen laimennettavaksi vedellä.

Rommitoti eli tuutinki (merimiestoti) mainitaan esimerkiksi sekä Tapio Rautavaaran että Tauno Palon tunnetuksi tekemässä laulussa Rosvo-Roope: "He söivät mitä saivat ja joivat tuutingin". 

 Katso myös 
 Grogi

 Lähteet 

 Aiheesta muualla 
 Raumasivut.net

Luokka:Drinkit